Nyeste Skilderie af Kiøbenhavn, 1823-09-06
Uagtet de 21 1/2 Mill., som efter Bankens sidste Bekjendtgjørelse nu ere i Omløb, kom til at forestille ligesaa meget, som før Inddragelsen, de 28 Mill., saa er det dog vist, at Hjelpen kom saa pludseligen, at dens Virkninger sporedes indgribende i alle Næringsveie, og, Tid efter anden, bleve mærkeligere. Men Aarsagen dertil laae ikke saa meget i Seddelmassens Formindskelse, der, ved at give de øvrige Sedler en høiere Værdie, i sig selv ingen Formindskelse var, som i de 6 Mill. Sedlers Forvandling til – Obligationer; thi istedetfor en fri og disponibel Capital af 6 Mill. Rbdlr. kom nu kun en aarlig Rente af 300,000 Rbd. rede Sølv, som Banken svarer, i Omløb, hvorved altsaa Forholdet mod før blev som 1 - 20. ForAlle dem, der paa een eller anden Maade havde draget Nytte af hine 6 Mill. Sedlers Circulation, kan det i Grunden ikke være synderlig gavnligt, at de øvrige Sedler ere blevne af større Værdie; thi hvad hielper det dem, at de for 15 Rbmk. nu kunne faae 1 Sølvspecie, naar de ved deres Arbeide eller Product langt mindre see sig istand til nu at fortjene 15 Mk. end tilforn 18 Mk. At disponible Penges Forvandling til indisponible, standser Circulationen, er noget, som ingen Sagkyndig vil drage i Tvivl. Vel kunne Bankobligationer til enhver Tid realiseres, og endog med betydelig Fordeel for dem, der have gjort Jndskud, men det ligger eengang i de fleste Menneskers Characteer, at de meget lettere beqvemme sig til Udgivter, der kunne skee i ufrugtbart liggende Sedler, end ved Salget af frugtbringende Obligationer. Men ikke nok, at hiin Seddelinddragelse saaledes pludseligen og betydeligen standsede Circulationen, saa kunde den ikke heller ikke iværksættes, uden at foranledige andre ufordeelagtige Virkninger for det Almindelige. Vel er det saaat Indskuddet til Laanet ikke kunde skee længer end fra Februari indtil Mai Maaned, altsaa en Tidsfrist, da ingen Capitaler, hvis Udbetaling krævede foregaaende Opsigelse, kunde frigjøres; men den anseelige Fordeel, Banklaanet lovede, gjorde dog, at de hos adskillige store Handelshuse uddroges, og bidrog derved til, at disse, paa en uforudseet Maade, bragtes i Forlegenhed i en Tidspunkt, da Crediten desuden allerede begyndte meget at rokkes, Veiene til ved nye Laan, der kunde dække de Huller, Uddragelsen foraarsagede, vare spærrede, og deres Fald nu var for Døren. Jngen Committee, som i Aaret 1799, kunde nu, især da Stødet kom saa hastigen, redde dem fra aldeles Undergang. Det er vist nok sandsynligt, at disse Huse havde, om Conjuncturerne for Handelen, saaledes havde vedblevet at forværre sig, med Tidens Længde ikke undgaaet deres Fald. Men selv en brøstfældig Bygning kan staae længe, naar den paa de svage Steder støttes med Stiver, og holdes saa længe paa Fode, indtil Omstændighederne tillade Eieren f. Ex. at opføre en Grundmuur istedetfor det faldefærdige Bindingsværk. Savner den imidlertid ikke allene saadanne Støtter, men ryster endog en Orcan dens Grundlag, saa er det naturligt, at den maa falde længe førend det, efter Tingenes naturlige Gang, kunde skee, uden nogensinde at kunne reises mere. J Aaret 1799 vare Tidsomstændighederne ikke mindre misligge for Handelen end 1819. De betydeligste Handelshuse, saavel her som udenlands, stode paa Rippet, at styrte sammen, men de bleve alligevel, ved kloge Foranstaltninger, reddede, og kom siden igjen til at blomstre i mange Aar.